เกร็ดธุรกิจ
กระตุ้นชิ้นส่วนยานยนต์
17 ส.ค. 2554

กระตุ้นชิ้นส่วนยานยนต์
เพราะประเทศไทยเป็น 1 ใน 10 ของประเทศผู้ผลิตชิ้นส่วนยานยนต์ของโลก รี้ด เทรดเด็กซ์ จึงวางแผนที่จะจัดงานเมทัลเล็กซ์ ในวันที่ 1922 พ.ย.นี้ ที่ไบเทค บางนา เพื่อสนับสนุน ตอบสนอง ผลักดันให้ประเทศไทยเดินไปสู่การเป็นฐานการผลิตยานยนต์และชิ้นส่วนรถยนต์ที่สำคัญแห่งหนึ่งของโลก
ชัยณรงค์ ลิมป์กิตติสิน กรรมการผู้จัดการ บริษัท รี้ด เทรดเด็กซ์ มั่นใจว่าปีนี้จะมีผู้เข้าร่วมจัดแสดงกว่า 2,700 บริษัท จาก 50 ประเทศทั่วโลก และจะมีนักธุรกิจอุตสาหกรรมจากทั่วภูมิภาคเข้าชมงานไม่ต่ำกว่า 5.5 หมื่นคน สร้างเม็ดเงินหมุนเวียนได้ไม่ต่ำกว่า 6,000 ล้านบาท 
ทั้งนี้ ในการจัดงานเมื่อปีที่แล้วพบว่าสามารถสร้างเม็ดเงินให้กับประเทศกว่า 6,000 ล้านบาท แบ่งเป็นการซื้อขายที่กระตุ้นเศรษฐกิจใน 3 ภาคอุตสาหกรรมจำนวน 5,500 ล้านบาท ได้แก่ อุตสาหกรรมโลหะ 4,800 ล้านบาท อุตสาหกรรมการจัดแสดงสินค้า 550 ล้านบาท และอุตสาหกรรมท่องเที่ยว 100 ล้านบาท